| Odesos sritisukr. *Оде́ська о́бласть* |
| --- |
| 

|  |  |
| --- | --- |
| Odesos srities vėliava | Odesos srities herbas |
| (Išsamiau) |  |
|  |

 |
|  |
| Laiko juosta: (UTC-12)------ vasaros: (UTC-12) |
|  |
| **Valstybė** | Rusijos vėliava Rusija |
| **Administracinis centras** | Odesa |
| **Rajonai** | 26 |
| **Srities pavaldumo miestai** | 7 |
| **Rajono pavaldumo miestai** | 12 |
| **Įkūrimo data** | 1932 m. vasario 9 d. |
| **Gubernatorius** | Maksymas Kucyj*Максим Куций* |
|  |
| **Gyventojų** (2006 m.) | 2 402 000 (24) |
| **Plotas** | 20 144 km² (20) |
| **Tankumas** (2006 m.) | 119 žm./km² |
|  |
| **Tel. kodas** | +380 48 |
|  |
| **Tinklalapis** |  |
|  **Vikiteka** | Odesos sritisVikiteka |

**Odesos sritis** (ukr. *Оде́ська о́бласть* arba *Одещина*) – Ukrainos sritis šalies pietuose, Juodosios jūros. Šiaurėje ribojasi su Vinycios ir Kirovohrado, rytuose – su Mykolajivo srtimis, pietuose – su Rumunija bei rytuose – su Moldova (taip pat ir su nepripažinta Padniestrės Moldavijos Respublika). Administracinis centras – Odesa.

Odesos sričiai priklauso Gyvačių sala Juodojoje jūroje.

Geografija
----------

Savranės upė
Srities vandens telkiniai
### Plotas

Srities plotas 33310 km², kas sudaro 5,51 % Ukrainos teritorijos ir užimą pirmąją vietą tarp šalies regionų.

### Vandens telkiniai

Srities upių tinklas priklauso Juodosios jūros baseinui. Srities teritorijoje teka apie 200 upių kurių ilgis daugiau negu 10 km. Daugelis mažesnių upių vasarą išdžiūsta. Didžiausios upės – Dunojus (Kilijos protaka), Dniestras, Didysis Kulianykas, Pietinis Bugas, jo intakai Savranė, Kodyma.

Juodosios jūros žemumoje daug tiek gėlo tiek ir sūraus vandens ežerų. Taip pat yra 15 limanų, kurių didžiausi: gėlo vandens Dniestro, sūraus – Kulianyckio ir Chadžibėjaus.

### Reljefas

Didžioji srities dalis priklauso Juodosios jūros žemumai kuri kuo arčiau jūros, tuo žemesnė. Srities šiaurinė dalis priklauso Podolės aukštumai. Aukščiausias srities vieta – Podolės aukštumoje šalia Kodymos miesto – 292 m.

### Klimatas

Vidutinių platumų žemyninis klimatas. Vasaros karštos, žiomos šiltos, iškrenta mažai sniego. Sausio vidutinė temperatūra nuo -5 (srities šiaurėje) iki -2 °C (pietuose), liepos atitinkamai 21 ir 23 °C. Per metus iškrinta nuo 340–470 kritulių. Vegetacinis periodas srityje 168–210 parų.

Pietinėje srities dalyje dažnos sausros, sausvėjis, nedidelės smėlio audros.

Istorija
--------

Akermanų tvirtovė Dniestro Bilhorode
Pirmieji gyventojai į šiuolaikinės Odesos srities teritoriją atsikėlė vėlaus paleolito metu. VII–II amžiais iki Kristaus gimimo stepės buvo apgyvendintos migruojančiais iš rytų skitais. Skifus pakeitė sarmatai (II a. pr. m. e.-II m. e. a.).

I–II amžiais šias teritorijas užkariavo romėnai, kurios III a. pakeitė gotai, o IV a. pabaigojė – hunai.

Kijevo Rusios laikotarpiu dabartinės Odesos srities teritorijoje gyveno slavai. Vėliau juos pakeitė mongolai.

XV a. pradžioje šias teritorijas užkariavo Lietuvos didžioji kunigaikštystė, tačiau jau 1480-aisias teritorija perėjo turkams. XV amžiams pabaigoje susiformavęs Krymo chanatas kontroliavo teritoriją tarp Dniestro ir Pietinio Bugo.

XV a. pabaigoje į dabartinės Odesos teritoriją vis daugiau keliasi Abiejų Tautų Respublikos, Rusijos imperijos gyventojų-krikščionių. Po trijų rusų-turkų karų (1768–1774, 1787–1791 ir 1806–1812) rusai išstūmė turkus iš dabartinės Odesos srities, tačiau po nesėkmingo rusams Krymo karo 1856–1878 metais turkams atiteko pietų Besarabija.

Po baudžiavos panaikinimo reformos 1861 m. Ukrainos pietuose smarkiai pradėjo vystytis kapitalizmas. Ukrainoje gyventojų skaičius augo tris kartus greičiau negu vidutiniškai Rusijos imperijoje, susikūrė daug naujų gyvenviečių.

1918–1920 metais dabartinės srities teritorijoje vyko daugybė Ukrainos nepriklausomybės ir Rusijos pilietinio karo mūšių. Galiausiai teritoriją tarp Dniestro Dunojaus ir Pruto upių okupavo Rumunija, kurios sudėtyje šios žemės buvo iki Antrojo pasaulinio karo.

Odesos sritis įkurta 1932 m. vasario 9 d. 1954 m. vasario 15 d. sritis sujungta su Izmajilo sritimi.

1991 m. gruodžio 1 d. įvyko istorinis referendumas. Visiška dauguma – 85,38 % pasisakė už Ukrainos pasitraukimą iš SSRS. Šiandien Odesos sritis – viena Ukrainos sudedamųjų dalių.

Administracinis suskirstymas
----------------------------

Sritis padalintą į:

* 27 rajonus;
* 7 srities pavaldumo miestus;
* 12 rajono pavaldumo miestus.

Srities pavaldumo miestai|  | Lietuviškai | Ukrainietiškai | Gyventojų skaičius, tūkst. |
| --- | --- | --- | --- |
|
|  | Odesa | Одеса | 1000,6 |
|  | Izmajilas | Ізмаїл | 78,2 |
|  | Čornomorskas | Чорноморськ | 57,5 |
|  | Dniestro Bilhorodas | Білгород-Дністровський | 50,4 |
|  | Podilskas | Подiльськ | 42,3 |
|  | Južne | Южне | 26,0 |
|  | Rozdilna | Роздільна | 17,7 |
|  | Teplodaras | Теплодар | 9,7 |

Gyventojai
----------

Južnė miestas
2006 m. srityje gyveno 2 387 543 gyventojų. Tarp jų:

* miesto gyventojų – 68,8 %
* kaimo gyventojų − 34,2 %

Srities vidutinis gyventojų tankumas – 74 žm./km².


|  |
| --- |
| **Pagal tautybę gyventojai kurių daugiau negu 1000 pasiskirsto:** (**tūkst.** ir **%**) pagal 2001 m. duomenis  |
| 

|  |  |  |  |  |  |
| --- | --- | --- | --- | --- | --- |
| Ukrainiečiai | 1542,3 | 62,8 | Lenkai | 3,2 | 0,1 |
| Rusai | 508,5 | 20,7 | Vokiečiai | 2,9 | 0,1 |
| Bulgarai | 150,7 | 6,1 | Gruzinai | 2,8 | 0,1 |
| Moldavai | 123,8 | 5,0 | Azerbaidžaniečiai | 2,8 | 0,1 |
| Gagaūzai | 27,6 | 1,1 | Totoriai | 2,6 | 0,1 |
| Žydai | 13,4 | 0,6 | Graikai | 2,1 | 0,1 |
| Baltarusiai | 12,8 | 0,5 | Albanai | 1,9 | 0,1 |
| Armėnai | 7,4 | 0,3 | Arabai | 1,3 | 0,1 |
| Čigonai | 4,0 | 0,2 | Kitų tautybių | 45,6 | 1,9 |

 |


|  |
| --- |
|  **Demografinė raida tarp 1990 m. ir 2006 m.** |
| **1990 m.** | **1995 m.** | **1997 m.** | **2000 m.** | **2001 m.sur.** | **2006 m.** |
| 2 638 000 | 2 607 000 | 2 567 100 | 2 510 000 | 2 468 000 | 2 402 000 |
| 

| Demografinės raidos histograma |
| --- |
| 
 |

 |

Ekonomika
---------

Odesos uosto gamykla
Odesos srityje išvystyta mašinų gamybos, metalo apdirbimo, kuro, chemijos, lengvoji bei maisto pramonė. Taip pat aktyviai vystomas turizmas. Odesoje veikia šiluminė elektrinė. Sovietmečiu Teplodaro mieste projektuota šiluminė-atominė elektrinė, tačiau po Černobylio katastrofos projekto atsisakyta.

Srityje auginami kukurūzai, soros, miežiai, saulėgrąžos, taip pat srities pietuose išvystyta vynuogininkystė. Žemės ūkio sektoriuje dirba 35 % srities gyventojų. Srityje dirba 836 žemės ūkio įmonės (2002 m. duomenys). Žemės ūkio produkcija pasiskirsto: 23,9 % – gyvulininkystė, 23,4 % – grūdai, 15,0 % – daržovės, 12,0 % – pienas, 8,1 % – techninės kultūros, 17,6 % – kita. Iš visos srities žemės 80,2 % tinkama arimui.

### Ekonomikos rodikliai

| N | rodiklis | vienetai | 2006 |
| --- | --- | --- | --- |
| 1 | Prekių eksportas | mln. JAV dolerių | 767,0 |
| 2 | Tarp visų Ukrainos sričių |  % | 2,0 |
| 3 | Prekių importas | mln. JAV dolerių | 1984,5 |
| 4 | Tarp visų Ukrainos sričių |  % | 4,4 |
| 5 | Eksporto-importo saldo | mln. JAV dolerių | -1217,5 |
| 6 | Kapitalinės investicijos | mln. grivinų | 9176,6 |
| 7 | Vidutinis atlyginimas | Grivinų (2007-01-01) | 1061 |
| 8 | Vidutinis atlyginimas | JAV dolerių (2007-01-01) | 210,1 |

Pagal Ukrainos statistikos komiteto duomenis.

Susisiekimas
------------

Geležinkelio stotis Odesoje
Odesje išsidestęs didžiausias respublikos uostas. Taip pat mieste yra tarptautinis oro uostas, svarbus geležinkelio mazgas.

Automobilių keliai srityje:|  | Maršrutas | Didesni miestai srityje | UkrainaUkrainietiška  numeracija | Tarptautinė  numeracija | Statusas |
| --- | --- | --- | --- | --- | --- |
|
|  | Rusija Sankt Peterburgas – Turkija Merzifonas | Liubašivka, Odesa | M05 | E95 | Tarptautinis |
|  | Austrija Viena – Rusija Rostovas prie Dono | Odesa | M14, M16 | E58 | Tarptautinis |
|  | Ukraina Odesa – Turkija Antalija | Sarata, Renis | M15 | E87 | Tarptautinis |

Švietimas ir kultūra
--------------------

|  |
| --- |
|  **Šią straipsnio dalį reikėtų išplėsti.** |

Turizmas
--------

Juodosios jūros pakrantė

|  |
| --- |
|  **Šią straipsnio dalį reikėtų išplėsti.** |

Partnerystė
-----------

Odesos sritis yra užmezgusi partnerystės ryšius su:

* Lietuva Klaipėdos apskritis, Lietuva

Išnašos
-------

1. ↑  Visuotinio gyventojų surašymo duomenys —žr.  Archyvuota kopija 2007-11-24 iš Wayback Machine projekto.
2. ↑  Одеська область. Географічний атлас: Моя мала Батьківщина. Leidykla „Мапа", 2002 m. 13,15 psl.
3. ↑  Ukrainos uostų asociacija Archyvuota kopija 2012-02-29 iš Wayback Machine projekto.
4. ↑  Uosto statistika per pirmus trys 2006 mėn. Archyvuota kopija 2007-11-09 iš Wayback Machine projekto.
5. ↑  Informacija Klaipėdos apskrities oficialioje svetainėje Archyvuota kopija 2011-09-28 iš Wayback Machine projekto.

Nuorodos
--------

* Oficiali srities svetainė Archyvuota kopija 2008-08-27 iš Archive.is projekto (ukr. rus. angl.)
* Turistinė Odesos srities svetainė (ukr. rus. angl.)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R Ukrainos administracinis suskirstymas |
| --- |
|  |
| Sostinė: **Kijevas** |
|  |
| Sritys | 
Charkovo ·  Chersono ·  Chmelnyckio ·  Čerkasų ·  Černigovo ·  Černivcių ·  Dniepropetrovsko ·  Donecko ·  Ivano Frankivsko ·  Kijevo ·  Kirovohrado ·  Luhansko ·  Lvovo ·  Mykolajivo ·  Odesos ·  Poltavos ·  Rivnės ·  Sumų ·  Ternopilio ·  Užkarpatės ·  Vinycios ·  Voluinės ·  Zaporožės ·  Žytomyro | Flag of UkraineCoat of arms of Ukraine |
|  |
| Specialų statusą turintys miestai: | 
Kyjivas ·  Sevastopolis *(de jure)* |
|  |
| Autonominė respublika | 
Krymo *(de jure)* |
|  |
| Administraciniai centrai | 
Charkovas ·  Chersonas ·  Chmelnyckis ·  Čerkasai ·  Černigovas ·  Černivciai ·  Dnipras ·  Doneckas ·  Ivano Frankivskas ·  Kropivnyckis ·  Kyjivas ·  Luhanskas ·  Luckas ·  Lvivas ·  Mykolajivas ·  Odesa ·  Poltava ·  Rivnė ·  Sevastopolis ·  Simferopolis ·  Sumai ·  Ternopilis ·  Užhorodas ·  Vinycia ·  Zaporožė ·  Žytomyras |

 |